


PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ,

DE DISCIPLINĂ ŞI IMUNITĂŢI
	
	Bucureşti, 24.01.2005 

Nr. P.L.X. - 738


RAPORT

asupra proiectului de Lege  privind 

aprobarea Ordonanţei de urgenţă a Guvernului nr.87/2004 pentru prorogarea termenului prevăzut la art.7 din Legea nr.290/2003 privind acordarea de despăgubiri sau compensaţii cetăţenilor români pentru bunurile proprietate a acestora, sechestrate, reţinute sau rămase în Basarabia, Bucovina de Nord şi Ţinutul Herţa, ca urmare a stării de război şi a aplicării Tratatului de Pace între România şi Puterile Aliate  şi Asociate, semnat la Paris la 10 februarie 1947
În conformitate cu prevederile art. 89 şi 107 din Regulamentul Camerei Deputaţilor cu modificările şi completările intervenite prin Hotărârea Camerei Deputaţilor nr.23/2003, Comisia juridică, de disciplină şi imunităţi a fost sesizată, spre dezbatere în fond, în procedură de urgenţă,  cu proiectul de Lege privind aprobarea Ordonanţei de urgenţă a Guvernului nr.87/2004 pentru prorogarea termenului prevăzut la art.7 din Legea nr.290/2003 privind acordarea de despăgubiri sau compensaţii cetăţenilor români pentru bunurile proprietate a acestora, sechestrate, reţinute sau rămase în Basarabia, Bucovina de Nord şi Ţinutul Herţa, ca urmare a stării de război şi a aplicării Tratatului de Pace între România şi Puterile Aliate  şi Asociate, semnat la Paris la 10 februarie 1947, trimis cu adresa nr.P.L.X. - 738 din 28 decembrie  2004, înregistrat sub nr.31/1090 din  28 decembrie  2004.
Potrivit prevederilor art.75 din Constituţia României, republicată şi ale art.86 alin.3 pct. 1 din Regulamentul Camerei Deputaţilor, Camera Deputaţilor este Cameră decizională în cazul acestui proiect de lege. 

Senatul, în şedinţa din data de 6 decembrie 2004, a dezbătut şi adoptat  proiectul de lege.  



Consiliul Legislativ, cu avizul nr.1799 din 05.11.2004, a avizat favorabil proiectul ordonanţei de urgenţă supusă aprobării prin prezentul proiect de lege.



Ordonanţa de urgenţă supusă aprobări are ca obiect de reglementare prorogarea termenului prevăzut la art.7 din Legea nr.290/2003 în vederea  prelungirii perioadei de depunere a actelor însoţitoare la  cererea de  acordare de despăgubiri sau compensaţii cu un termen de 6 luni, respectiv până la data de 14 mai 2005. 


Potrivit prevederilor art.60 din Regulamentul Camerei Deputaţilor, membrii comisiei au examinat proiectul de lege menţionat mai sus, în şedinţa din 24 ianuarie 2005. La lucrările comisiei au participat, în calitate de invitaţi, domnii Remus Baciu şi Vasile Rusu – secretari de stat la Cancelaria Primului Ministru. 
La dezbaterea acestui proiect de lege au participat 17 deputaţi din cei 21 de membrii ai Comisiei juridice, de disciplină şi imunităţi.

După dezbateri, membri Comisiei juridice, de disciplină şi imunităţi, au hotărât, cu unanimitate de voturi,  ca proiectul de Lege privind aprobarea Ordonanţei de urgenţă a Guvernului nr.87/2004 pentru prorogarea termenului prevăzut la art.7 din Legea nr.290/2003 privind acordarea de despăgubiri sau compensaţii cetăţenilor români pentru bunurile proprietate a acestora, sechestrate, reţinute sau rămase în Basarabia, Bucovina de Nord şi Ţinutul Herţa, ca urmare a stării de război şi a aplicării Tratatului de Pace între România şi Puterile Aliate  şi Asociate, semnat la Paris la 10 februarie 1947 , să fie supus spre dezbatere şi adoptare plenului Camerei Deputaţilor, în forma adoptată de Senat.

În raport de obiectul şi conţinutul său,  proiectul de lege face parte din categoria legilor ordinare.
PREŞEDINTE,                                            SECRETAR, 
                Sergiu Andon                                 Cristian Sorin Dumitrescu
consilier

